paragraph_text: Hrvatski športski klub Grič iz Zagreba osnovan je 5. rujna 1923. godine. Osnovan je u vrijeme kada je svaka gradska četvrt u Zagrebu nastojala osnovati svoj nogometni klub. Grič je bio klub građana Gornjeg grada, s Gričkih gorica. Osim nogometne, u klubu je djelovala i šahovska sekcija. Klub je koristio teren HŠK Tipografije na Cvjetnoj cesti. Tajništvo kluba nalazilo se u gostionici Lotršćak na Gornjem Gradu. Prestao je djelovati u svibnju 1945. godine.